recursal/SuperWikiNEXT-32B huggingface dataset:
**இரினா பல்மகா** (*Irina Bulmaga*) என்பவர் கிழக்கு ஐரோப்பாவின் மல்தோவா குடியரசில் பிறந்த உருமேனியா நாட்டு பெண் சதுரங்க கிராண்டு மாசுட்டர் ஆவார். இவர் 1993 ஆம் ஆண்டு நவம்பர் மாதம் 11 ஆம் நாள் பிறந்தார். பிடே அமைப்பு வழங்கும் பெண் கிராண்டு மாசுட்டர் பட்டத்தை 2012 ஆம் ஆண்டிலும் , அனைத்துலக சதுரங்க மாசுட்டர் பட்டத்தை 2013 ஆம் ஆண்டிலும் இரினா அடைந்தார் .

சதுரங்க வாழ்க்கை
----------------

2001 மற்றும் 2009 ஆம் ஆண்டுகளுக்கு இடையில் இவர் பலமுறை மல்தோவா இளைய மகளிர் சதுரங்க சாம்பியன் பட்டத்தை வென்றார். 2005, 2006, 2007 ஆம் ஆண்டுகளில் தொடர்ச்சியாக மூன்று முறை இவர் உலக பள்ளிகள் இடையிலான சதுரங்க சாம்பியன் பட்டத்தை வென்றார். இதேபோல தொடர்ச்சியாக இரண்டு முறை மல்தோவா பெண்கள் சதுரங்க சாம்பியன் பட்டத்தையும் வென்றார். 2009 ஆம் ஆண்டு முதல் உருமேனியா நாட்டின் சார்பாக சதுரங்கப் போட்டிகளில் கலந்து கொண்டு விளையாடுகிறார். 2010 முதல் உருமேனியாவின் விரைவு சதுரங்க சாம்பியன் பட்டப் போட்டிகளில் விளையாடி வருகிறார். 2014 இல் ஏழாம் ஆண்டு மகளிர் அனைத்துலக சதுரங்கப் போட்டியில் விளையாடி வெற்றி பெற்றார். இப்போட்டி கிழக்கு உருமேனியாவிலுள்ள பிரேய்லா நகரில் நடைபெற்றது. 
2008, 2010, 2012, 2014, 2016 ஆம் ஆண்டுகளில் நடைபெற்ற சதுரங்க ஒலிம்பியாடு போட்டிகளில் ஐந்து முறை உருமேனியாவின் சார்பாக இரினா கலந்து கொண்டார். 2014 இல் வெண்கலப் பதக்கம் இவருக்குக் கிடைத்தது. 2011- 2015 ஆம் ஆண்டு காலத்தில் நடைபெற்ற மூன்று ஐரோப்பிய சதுரங்க சாம்பியன் பட்டப் போட்டிகளிலும் இரினா விளையாடினார். 2013 உலக மகளிர் அணி சாம்பியன் போட்டியில் உருமேனியா நாட்டு அணியில் இவர் விளையாடினார்.

இரினா பல்மகாவின் சகோதரி எலீனா பல்மகாவும் ஒரு சதுரங்க வீராங்கனை ஆவார்.

மேற்கோள்கள்
-----------

1. ↑  Title Applications (WGM): Bulmaga, Irina
2. ↑  Title Applications (IM): Bulmaga, Irina
3. ↑  IM Irina Bulmaga convincing in Braila
4. ↑  Irina si Elena Bulmaga – premiante la Campionatul Mondial de sah intre elevi. 2005. (உரோமேனியம்)
5. ↑  Elena Bulmaga @ratings.fide.com

புற இணைப்புகள்
--------------

* Irina Bulmaga @ratings.fide.com
* Irina Bulmaga games on Chessgames.com
* Irina Bulmaga on 365chess.com
இசபெல்ல பெரேட்ஸ் (1956 ஆம் ஆண்டு பிறந்தார்) மாண்ட்ரியலின் பல்கலைக்கழகத்தில் உளவியல் நிபுணர் ஆவார், இவர் கனடா ஆராய்ச்சி மையம் மற்றும் காசவந்த் சேரில் இசை நரம்பியல்  தலைவராக உள்ளார்.    இவர் இசையமைப்பிலும், வாங்கிய இசை கோளாறுகளிலும் (அவுஸ்ஸியா) மற்றும் பொதுவாக இசை செயலாக்க அறிவாற்றல் மற்றும் உயிரியல் அடித்தளம் ஆகியவற்றிலும் புலமைத்துவம் பெற்றுள்ளார்..2005 ஆம் ஆண்டில், பெரெட்ஸ் மெக்லில்லின் யுனிவர்சிட்டி மற்றும் யுனிவர்சிட்டி டி மான்ட்ரியல் ஆகியோருடன் இணைந்த பல பல்கலைக்கழக கூட்டமைப்பு, மூளை, இசை மற்றும் ஒலி ஆராய்ச்சி (BRAMS) க்கான சர்வதேச ஆய்வகத்தின் இணை இயக்குனராக ஆனார்.. She is also currently a chief editor of the journal section Frontiers in Auditory Cognitive Neuroscience.அவர் தற்போது ஆடிடரிரி கொனிக் நேடிசியல் நியூரோசினஸில் பத்திரிகை பிரிவு எல்லைக்கோட்டின் தலைமை ஆசிரியர் ஆவார்.பெரெட்ஸ் பிரஸ்ஸல்ஸில் கல்வி கற்றார், பெல்ஜியத்தில் அவள் Ph.D. 1984 இல் யுனிவர்சிட்டி லிப்ரே டி ப்ருக்ஸெல்ஸில் சோதனை மனோதத்துவத்தில்  முடித்த பினனர் அவர் UdeM இல் ஒரு ஆசிரிய பதவியிலிருந்து வருகிறார்.

வெளி இணைப்புகள்
---------------
**இரீட்டா மகட்டோ** (*Rita Mahato*) நேபாள நாட்டைச் சேர்ந்த ஒரு பெண்கள் உரிமை ஆர்வலர் ஆவார். பெண்கள் மறுவாழ்வு மையத்தில் பணிபுரிகிறார். 2014 ஆம் ஆண்டு மனிதநேயப் பணிகளுக்காக சுவீடிய அரசு வழங்கும் பெர் ஆங்கர் பரிசைப் பெற்றார்.

ஆரம்பகால வாழ்க்கை
-----------------

இரீட்டா மகட்டோ 14 வயதில் கட்டாயத் திருமணத்திற்கு ஆளானார். ஒரு வருடம் கழித்து தனது முதல் குழந்தையைப் பெற்றெடுத்தார். தனது கணவரிடம் குடும்ப வன்முறையை அனுபவித்தார்.

தொழில்
------

சிராகா மாவட்டத்தில் உள்ள பெண்கள் மறுவாழ்வு மையத்தில் இரீட்டா மகட்டா பணிபுரிகிறார். பாலியல் வன்முறையில் இருந்து தப்பியவர்களுக்கு இந்தக் குழு உதவுகிறது. 2007 ஆம் ஆண்டு சூலை மாதத்தில் பெண்கள் மறுவாழ்வு மையத்தில் கற்பழிப்பில் இருந்து தப்பிய இருவரை ஆதரித்த காரணத்தால் உள்ளூர் சமூகத்தைச் சேர்ந்த சிலர் மகட்டோவை மிரட்டினர்.மகட்டோ பணிபுரிந்த அலுவலகம் தாக்கப்பட்டது. ஒரு ஆண்கள் குழுவினரால் இவர் கடுமையாக அச்சுறுத்தப்பட்டார்.மனித உரிமைகளுக்கான பன்னாட்டு கூட்டமைப்பு, சித்திரவதைக்கு எதிரான உலக அமைப்பு மற்றும் பன்னாட்டு அம்னெசுட்டி அமைப்பு ஆகியவை இரீட்டா மகட்டோவுக்கு ஆதரவளித்தனர்.

2014 ஆம் ஆண்டில் பாலியல் வன்முறைக்கு எதிரான செயல்பாட்டிற்காக மகட்டோ பெர் ஆங்கர் பரிசைப் பெற்றார்.பரிசாகக் கிடைத்த 15,000 யூரோக்களை கொண்டு முதியோர் இல்லத்தை நிறுவப் போவதாகக் கூறினார்.

மேற்கோள்கள்
-----------

1. 1 2  "Mahato receives 'Per Anger Award' for defending rights of VAW victims" (in English). *Kathmandu Post*. 18 November 2014.. பார்த்த நாள்: 8 September 2020.
2. ↑  United Nations High Commissioner for Refugees. "Nepal's government fails to protect women human rights activists". *Refworld* (ஆங்கிலம்). 8 September 2020 அன்று மூலதளத்திலிருந்து பரணிடப்பட்டது எடுக்கப்பட்டது. 8 September 2020 அன்று பார்க்கப்பட்டது.
3. 1 2  "Nepal: Threats and acts of harassment against WOREC members / June 11, 2007 / Urgent Interventions / Human rights defenders / OMCT". *www.omct.org*. 8 July 2016 அன்று மூலதளத்திலிருந்து பரணிடப்பட்டது எடுக்கப்பட்டது. 9 September 2020 அன்று பார்க்கப்பட்டது.
4. 1 2  "Nepal: Act now for Rita Mahato". *www.amnesty.org* (ஆங்கிலம்). 29 April 2020 அன்று மூலதளத்திலிருந்து பரணிடப்பட்டது எடுக்கப்பட்டது. 8 September 2020 அன்று பார்க்கப்பட்டது.
5. ↑  "2014: Rita Mahato". *Forum förlevandehistoria*. 3 September 2017 அன்று மூலதளத்திலிருந்து பரணிடப்பட்டது எடுக்கப்பட்டது. 8 September 2020 அன்று பார்க்கப்பட்டது.
**இரிம் துருக்கிமேனி** *(Rim Turkmani)* சிரியாவில் பிறந்த பிரித்தானிய வானியற்பியலாளர் ஆவார். இவர் முன்பு இலண்டன் இம்பீரியல் கல்லூரியில் இருந்தார். இவர் அரசு கழகத்தின் டோரதி ஆட்ஜுகின் ஆய்வுறுப்பினரும் ஆவார். இவர் தமாசுகசு பலகலைக்கழகத்தில் பொறியியலில் இளமறிவியல் பட்டம் பெற்றார். பின்னர் இவர்சுவீடனுக்குச் சென்று சால்மர்சு பல்கலைக்கழகத்தில் இயற்பியலில் மூதறிவியல் பட்டப்படிப்பை மேற்கொண்டார். அங்கேயே இவர் தன் முனைவர் பட்டத்தையும் வானியற்பியலில் பெற்றார்.

சொந்த வாழ்க்கை
--------------

இவர் அராபிய-பிரித்தானியப் புரிதல் மன்ற இயக்குநரான கிறிசு டாயில் என்பவரை மணந்தார்.

மேற்கோள்கள்
-----------

1. ↑  "Arabick Roots". *royalsociety.org*. The Royal Society. 12 சூலை 2011 அன்று பார்க்கப்பட்டது.
2. ↑  Moseley, Ray (சூன் 19, 2011). "Arabick Roots. ‘Arabick’? Ask the Royal Society London". Al Bawaba.. பார்த்த நாள்: 12 July 2011.
3. ↑  "On the Shoulders of Giants". *Emel* (56). மே 2009.. பார்த்த நாள்: 12 July 2011.
4. ↑  "كريس دويل.. تعزيز التفاهم العربي البريطاني". *aljazeera* (Arabic).CS1 maint: Unrecognized language (link)

வெளி இணைப்புகள்
---------------

* turkmani.org பரணிடப்பட்டது 2011-08-08 at the வந்தவழி இயந்திரம் Personal website
* Homepage at Imperial College London
**கூடல் இழைத்தல்** என்பது பண்டைய இலக்கியங்களில் குறிப்பிட்டுள்ள திருமணம் குறித்த ஒரு நம்பிக்கை ஆகும். தலைவனிடம் காதல் கொண்ட பெண் தரையில் மணலைப் பரப்புவாள். கண்களை மூடிக் கொண்டு சுட்டுவிரலால் மணலில் வட்டமாக வரைவாள். அப்போது சுட்டுவிரல் தொடங்கிய இடத்தில் வந்து முடிந்தால் தலைவி நினைத்தது நடக்கும் என்றும் சரியாகப் பொருந்தாவிட்டால் தலைவி நினைத்தது நடக்காது என்று அறிவாள். திருமணம் செய்ய வருவேன் எனக் கூறிச்சென்ற தலைவன் வருவானோ மாட்டானோ என்ற ஐயம் தோன்றும் போதும் கூடல் இழைத்தல் மரபாகும்.

மணலில் பெரிதாக வட்டங்கள் வரைந்து, அவை இரட்டைப் படையில் அமைந்தால் தலைவன் வருவான் என்ற நம்பிக்கை நெய்தல் நிலப் பெண்களிடம் இருந்தது. மேலும் கண்ணை மூடி வட்டம் இழைக்கும் போது மணல் வட்டம் கூடாமல் போவதுண்டு. கூடாமல் போனாலோ அல்லது வட்டங்கள் ஒற்றைப் படையில் அமைந்தாலோ தலைவனின் வருகை இல்லை என்று நம்பினர். கடற்கரையில் மட்டுமல்லாது இல்லத்திலும் கூடல் இழைப்பது உண்டு.

இலக்கியங்களில்
--------------

தன் இல்லத்தில் கூடல் இழைக்கின்றாள் ஒரு தலைவி. ஒரு முனை மற்ற முனையுடன் கூடவில்லை. ஆதலால் அது இளம்பிறை போல் விளங்கியது. அந்த இளம்பிறை பின்பு முழு நிலவாக மாறி வருத்தும் என்று எண்ணுகிறாள்; தான் உடுத்திருந்த ஆடையால் அதை மூடுகிறாள்; உடனே இளம்பிறையை அணியும் சிவபெருமான் பிறையைத் தேடுவான் என்று எண்ணுகிறாள். தான் சிவனுக்கு அதைக் கொடுத்து உதவி செய்தவளாக விளங்க எண்ணுகிறாள். உடனே மூடும் முயற்சியைக் கைவிடுகிறாள்.

இக்காட்சியைக் கலித்தொகையில் நெய்தல் கலியில் நல்லந்துவனார் காட்டுகின்றார்.

கலித்தொகை
---------

கோடு வாய் கூடாப் பிறையை, பிறிது ஒன்று  

நாடுவேன், கண்டனென்; சிற்றிலுள் கண்டு, ஆங்கே, 25  

ஆடையான் மூஉய் அகப்படுப்பேன்; சூடிய,  

காணான் திரிதரும்கொல்லோ மணி மிடற்று  

மாண் மலர்க் கொன்றையவன்

இலக்கண விளக்கம்
---------------

அண்டர்   

கிளைக்கும் தெரிவுஅரு கேதகை நீழல் கிளிஇருந்து  

வளைக்கும் சுழிக்கும் அழிக்கும் ஒண்கூடல்வளைக்கைகொண்டே.

மேற்கோள்களும் குறிப்புகளும்
---------------------------

1. ↑  கலித்தொகையில் அமையும் நாட்டுப்புறவியல் கூறுகள் (2010). *தமிழக நாட்டுப்புறவியல் ஆய்வுகள்*. நியூ செஞ்சுரி புக் ஹவுஸ். பக். 234. பன்னாட்டுத் தரப்புத்தக எண்:978-81-234-1867-1.
2. ↑  கலித்தொகை,நெய்தல் கலி 142 : 24-29
3. ↑    

இலக்கண விளக்கம்-பொருளதிகார மேற்கோள் செய்யுள் அகத்திணையியல் - பிற்பகுதி, தஞ்சை சரசுவதி மஹால் வெளியீடு-144

வெளியிணைப்புகள்
---------------

* ஆண்டாள் பாடிய நாச்சியார் திருமொழி- கூடல் இழைத்தல்
வ. உ. சி. பூங்கா, கோயம்புத்தூர்
வியேல் பூங்கா, அடிலெய்டு, ஆத்திரேலியா
சாத் ஜன்கா கிராலா பூங்கா , பிராத்திஸ்லாவா (இசுலோவாக்கியா)
**பூங்கா** எனப்படுவது மனிதர்களின் மகிழ்விற்காகவும் பொழுதுபோக்குவதற்காகவும் இயற்கையாக (அல்லது செயற்கையாக தாவரங்களை நட்டு) ஒதுக்கப்பட்டுள்ள இடமாகும். சிறப்புப் பூங்காக்கள் பாதுகாக்கப்பட்ட உயிரினங்களையும் தாவரவினங்களையும் கொண்டதாகவும் அல்லது இயற்கை வாழ்விடங்களாகவும் இருக்கும். நகரியமாக்கலின் தாக்கமாக செயற்கையான பூங்காவிடங்கள் நகரத் திட்டமிடலின்போது ஒதுக்கப்படுகின்றன. பூங்காக்களில் புல் தரைகள், பாறை, மண், மரங்களைக் காணலாம்; தவிரவும் கட்டிடங்களும் நினைவுச் சின்னங்கள், நீரூற்றுக்கள் போன்ற கட்டமைப்புக்களும் விளையாட்டுத் திடல்களும் அமைக்கப்படலாம். பல பெரிய பூங்காக்களில் கால்பந்து, அடிபந்தாட்டம், கால்பந்தாட்டம் போன்றவையும் கூடைப் பந்தாட்டம் போன்றவற்றிற்கான கட்டமைப்புக்களும் இருக்கும். உடற்பயிற்சி கூடங்களும் நடைப்பயிற்சி தடங்களும் மிதிச்சக்கர வண்டித்தடங்களும் அமைக்கப்பட்டிருக்கும். சில பூங்காக்கள் நீர்நிலைகளை அடுத்து இருக்கும். இவற்றில் நீர் விளையாட்டுக்களுக்கான வசதிகளும் செய்யப்பட்டிருக்கும். பெருநகர்ப்புறங்களில் உள்ள பெரும்பாலான பூங்காக்கள் மிகச் சிறியதாக இருக்கின்றன. இது குடிமக்கள் 10 நிமிட நடையில் சென்றடையக் கூடியதாக அமைக்கப்பட்டிருக்கும். நகரியப் பூங்காக்களில் உட்கார இருக்கைகள் அமைக்கப்பட்டிருக்கும். சிலவற்றில் மகிழுலா மேசைகளும் திறந்தவெளிச் சமையலுக்கான அமைப்புகளும் கட்டமைக்கட்டிருக்கலாம். 

பரந்த இயற்கையிடங்களில் மிகப்பெரும் பூங்காக்கள் பல்லாயிரக்கணக்கான சதுர மீட்டர் பரப்பில் அமைந்துள்ளன. இங்கு மிகுந்த வனவிலங்குகளையும் குன்றுகள், ஆறுகள், அருவிகள் போன்ற இயற்கையான புவியியல் கூறுகளையும் காணவியலும். இவ்விடங்களில் நிகழ்காட்சிகளும் உல்லாசப் பயணச் சுற்றுக்களும் உணவகங்களும் சாகச விளையாட்டுக்களும் கட்டமைக்கப்பட்டிருக்கும். இத்தகைய பெரிய பூங்காக்களில் கூடாரம் அமைத்துக் கொண்டு முகாமிடுதலும் அனுமதிக்கப்படுகிறது. சில சிறப்புப் பூங்காக்கள் சட்டங்களால் பாதுகாக்கப்பட்டுள்ளன; அவற்றில் பூங்காவின் சட்டவிதிமுறைகளுக்கேற்ப வருகையாளர்களின் நடத்தை கண்காணிக்கப்படுகிறது. திறந்தவெளி தீ மூட்டல், கண்ணாடிப் புட்டிகளை உடைத்தல், நெகிழிக் குப்பைகள் போன்றவை தடை செய்யப்படுகின்றன. பெரிய தேசிய மற்றும் துணைதேசிய பூங்காக்கள் ஓர் பூங்காக் காவலர் (அல்லது வனப்பாதுகாவலர்) தலைமையில் கண்காணிக்கப்பட்டு பராமரிக்கப்படுகின்றது. இப்பெரிய பூங்காக்களில் கோடைகாலத்தில் மலையேறுதல், படகு வலித்தல் போன்றவையும் பனி மிகுந்த மிக வடக்கு நாடுகளில் குளிர்காலத்தில் பனிச்சறுக்கு விளையாட்டுக்களும் நடைபெறுகின்றன.

வெளி இணைப்புகள்
---------------

விக்கிமீடியா பொதுவகத்தில்,  
 ***பூங்காக்கள்***   
என்பதின் ஊடகங்கள் உள்ளன.
**பூங்கண் உத்திரையார்** என்பவர் உத்திரையார் என்ற இயற்பெயருடைய இவர் சோழநாட்டிலுள்ள பூங்கண் என்ற ஊரைச் சார்ந்தவர். இவர் உத்திரத்தில் பிறந்ததால் உத்திரை என்று அழைக்கப்பட்டது. இவருடைய பாடல்கள் குறுந்தொகையில் இரண்டும், புறநானுாற்றில் ஒன்றுமாக உள்ளது. (1)

```
                      'தாதின் செய்த தண்பனிப் பாவை
                       காலை வருந்தும் கையாறு ஓம்பு' என
                       ஓரை ஆயம் கூறக்கேட்டும்,
                       இன்ன பண்பின் நீங்க, அன்ன..........
```

```
                                                         குறுந்தொகை 48 : பாலை.
```

பூக்களின் மகரந்தத்தால் செய்த விளையாட்டுப் பாவை, இரவு முழுக்கக் குளிர் பனியில் கிடந்து காலைப் பொழுதில் வருந்துவதால் பிறந்த செயலறுதலை ஒழிப்பாயாக என்று விளையாடிடும் மகளிர் கூட்டம் கூறியது. அதைக் கேட்டும் அளவற்ற துயரில் வருந்துகின்ற நலமான நெற்றியுடைய இவள் பசலை நீங்க, நமது விருப்பமாகிய 'வரைவேன்' எனும் ஒரு சொல்லைத் தலைவருக்குச் சொல்ல இயலாதோ?

```
                       காண்இனி வாழி தோழி யாணர்க்
                       கடும்புனல் அடைகரை நெடுங்கயத்து இட்ட
                       மீன்வலை மாப்பட் டாஅங்கு,
                       இது மற்றுஎவனோ, நொதுமலர் தலையே?
```

```
                                                        குறுந்தொகை 171 : மருதம்.
```

அன்புத் தோழியே! நீ வாழ்வாயாக! புது வருவாயாகிய பெரும் வெள்ளம் அடைந்த கரையை உடைய பெரிய குளத்தில் வீசி மீன்வலையில், விலங்கொன்று தானே அகப்பட்டதுபோல, வரைவுக்குரிய அயலவரின் முயற்சியானது என்ன பயனைத் தரவல்லது?

```
                      மீன் உணவு கொக்கின் துவி அன்ன
                      வால்நரைக் கூந்தல் முதியோள் சிறுவன்
                      களிறு எறிந்து பட்டனன்' என்னும் உவகை
                      ஈன்ற ஞான்றினும் பெரிதே: கண்ணீர்

                                                        திணை - தும்பை: துறை - உவகைக் கலுழ்ச்சி.
```

மீன் உண்ணும் கொக்கின் வெள்ளை இறகினைப் போல, நரைத்த கூந்தலை உடைய மூதாட்டியின் இளைய மகன் போர்க்களத்தில் ஆண் யானையைக் கொன்று வென்று தானும் இறந்தான். அதைக் கேட்டவள், அவனைப் பெற்றபோது அடைந்த மகிழ்ச்சியை விடப் பெரிதும் மகிழ்ந்தாள். அதனால் அவளுடைய கண்கள் சொறிந்த கண்ணீர்த் துளிகள், மூங்கிலில் மழை பெய்த போது தங்கித் துங்கித் தளிர்க்கும் நீர்த் துளியிலும் மிகுதியாகும்.

```
                                                                                புறநானுறு - 277.
```

மேற்கோள்கள்
-----------

 
 1.



1. ↑  ந.முருகேசபாண்டியன்,அற்றைத் திங்கள் அவ்வெண்ணிலவில், காலச்சுவடு பதிப்பகம், நாகர்கோவில், டிசம்பர் - 2008
**நரசிங்கம்பேட்டை நாகசுரம்** என்பவை தமிழ் நாட்டில் உள்ள நரசிங்கம்பேட்டையில் தயாரிக்கப்படும் நாதசுவரத்தைக் குறிப்பன. இந்திய ஒன்றிய அரசு 2022 ஆண்டு புவிசார் குறியீடாக இதை ஏற்றுக்கொண்டது.

வரலாறு
------

தமிழ்நாட்டின், தஞ்சாவூர் மாவட்டத்தில் 17 ஆம் நூற்றாண்டு முதல் நாகசுவரம் இசைக்கருவி பயன்படுத்தப்பட்டு வருகிறது. 1955 ஆண்டுக்கு முன்பு *பிரதி மத்திமம் சுவரம்* கொண்டு நாகசுவரத்தில் இராகங்கள் வாசிக்கப்பட்டன. 1955இல் நரசிங்கம்பேட்டையைச் சேர்ந்த இரங்கநாத ஆச்சாரி என்ற தச்சுக் கலைஞர் *சுத்த மத்திமம் சுவரம்* என்பதைக் கண்டுபிடித்து, அதற்கேற்ப நாகசுவர கருவியில் மாற்றங்களைச் செய்து உருவாக்கினார். இந்த புதிய இசைக்கருவி இசைக்க எளிதானதாக இருந்தது. 

டி. என். ராஜரத்தினம் பிள்ளை, காருக்குறிச்சி அருணாசலம் போன்ற புகழ்பெற்ற நாகசுவரக் கலைஞர்கள் நரசிங்கம்பேட்டை நாகசுரத்தை வாசித்துள்ளனர்.

தயாரிப்பு
---------

நரசிங்கம்பேட்டை நாகசுரமானது ஆச்சா மரங்களைக் கொண்டு செய்யப்படுகிறது. பழைய வீடுகளின் கட்டுமானத்துக்குப் பயன்படுத்தப்பட்ட பழைய மரங்களைக் கொண்டு இது செய்யப்படுகிறது. இரண்டரை அடி நீள மரத்துண்டை வெட்டி, அதை உள்ளே கடைந்து துளையிட்டு, மேலே 12 துளைகளை கவனமுடன் இ்ட்டு செய்யப்படுகிறது. முதலில் குழல் பாகமும், பின்னர் அணசு பாகமும் செய்வர். நரசிங்கம்பேட்டையில் சுமார் 15 குடும்பத்தினர் இதை தயாரிக்கும் தொழிலில் ஈடுபட்டு வருகின்றனர்.

புவிசார் குறியீடு
-----------------

2014ஆம் ஆண்டு சனவரி 31 புவிசார் குறியீடு கேட்டு, தஞ்சாவூர் இசைக்கருவிகள் உற்பத்தி மற்றும் குடிசைத் தொழில் கூட்டுறவு சங்கத்தின் சார்பில் விண்ணப்பிக்கப்பட்டது. பலகட்ட நடவடிக்கைகளுக்குப் பிறகு அதனை ஏற்றுக்கொண்ட இந்திய அரசு 2022 ஆண்டில் புவியியல் சார்ந்த குறியீடு அளித்து அங்கீகரித்தது.

குறிப்புகள்
-----------

1. ↑  "நரசிங்கம்பேட்டை நாதஸ்வரத்துக்கு புவிசார் காப்புரிமை?". *BBC News தமிழ்*. 2014-02-17. 2022-03-22 அன்று பார்க்கப்பட்டது.
2. ↑  "நரசிங்கம்பேட்டை நாகசுரத்துக்கு புவிசார் குறியீடு!". *Dinamani*. 2022-03-22 அன்று பார்க்கப்பட்டது.
3. ↑  "நரசிங்கம்பேட்டை நாதஸ்வரத்துக்கு புவிசார் குறியீடுக்கான சான்று வழங்கல்: சென்னை உயர்நீதிமன்ற அரசு வழக்கறிஞர் தகவல்". *Hindu Tamil Thisai*. 2022-03-22 அன்று பார்க்கப்பட்டது.
**இசபெல்லா ஸ்டீவர்ட் கார்ட்னர் அருங்காட்சியகம்** (Isabella Stewart Gardner Museum) என்பது அமெரிக்காவின், பாஸ்டனில் உள்ள ஒரு கலை அருங்காட்சியகமாகும், இது ஐரோப்பிய, ஆசிய, அமெரிக்க கலைகளின் குறிப்பிடத்தக்க கலைப் பொருட்களைக் கொண்டுள்ளது. இதன் சேகரிப்பில் ஓவியங்கள், சிற்பம், திரைச்சீலைகள், அலங்காரக் கலைப் பொருட்கள் போன்றவை உள்ளன.

வரலாறு
------

1840இல் பிறந்த இசபெல்லா ஸ்டீவர்ட் கார்ட்னெட்டும் இவரது கணவரான கார்ட்னெடரும் கலைப் பொருட்களை சேகரிப்பதில் பெரும் ஆர்வம் கொண்டவர்கள். இவர்கள் தங்கள் வாழ்நாளில் ஒரு தசாப்தம் உலகெங்கும் சுற்றி பல கலைப் பொருட்களை சேகரித்தனர். இவ்வாறு இவர்கள் சேகரித்த கலைப் பொருட்களைக் கொண்டு ஒரு அருங்காட்சியகத்தை உருவாக்கவேண்டும் என்ற ஆவலைக் கொண்டிருந்தனர். இந்நிலையில் 1898இல் கார்ட்னெர் இறந்துபோனார். தனது கனவரின் ஆசையை நிறைவேற்ற உறுதி கொண்டார் இசபெல்லா. இதற்காக பாஸ்டனில் நிலம் வங்கி, அங்கு *விலார் சீஸ்* என்ற கட்டிடக்கலை நிபுணரின் வடிவமைப்பில், இத்தாலியின் வெனிஸ் அரண்மனையின் வடிவமைப்பில் அருல்காட்சியகக் கட்டிடத்தை உருவாக்கினார். இது நான்கு தளங்களைக் கொண்ட மாளிகையாக இது உருவானது. இதனையடுத்து 1903 சனவரி முதல் நாளன்று அருங்காட்சியகம் திறக்கப்பட்டது.

மேற்கோள்கள்
-----------

1. 1 2  "National Register of Historical Places: Massachusetts (MA), Suffolk County". *National Register of Historic Places*. National Park Service. 11 March 2007.
2. ↑  முகில் (31 சூலை 2019). "காணாமல்போன ஓவியங்கள்". *கட்டுரை*. இந்து தமிழ். 1 ஆகத்து 2019 அன்று பார்க்கப்பட்டது.
**பூங்கணுத்திரையார்** சங்க காலப் புலவர்களில் ஒருவர். இவரது பெயரைப் பூங்கண் உத்திரையார் என்று பிரித்துப் பார்க்கின்றனர். ஆதிரை என்பது போல உத்திரை என்பதும் ஒரு பெயர். உத்திரை நாள்மீன் 27 நாள்மீன் வரிசையில் 12ஆவது மீன். உத்திரை நாளில்(நட்சத்திரத்தில்) பிறந்த இவருக்கு உத்திரை என்று பெயரிட்டனர். புலவராக விளங்கியதால் இவரை உத்திரையார் என்னும் சிறப்புப் பெயரால் வழங்கலாயினர். இவரது கண்ணில் பூ விழுந்திருந்தது. அதனால் இவரைப் பூங்கண் உத்திரையார் என்றனர்.

சங்கநூல் தொகுப்பில் இவரது பாடல்கள் மூன்று இடம்பெற்றுள்ளன. குறுந்தொகை 48, 171, புறநானூறு 277 ஆகியவை அந்தப் பாடல்கள். அவை சொல்லும் செய்திகள்:

குறுந்தொகை 48
-------------

பனிப்பாவை காலைவெயில் பட்டதும் வருந்தும். அது போலத் தலைவி பகலில் தலைவன் தன்னுடன் இல்லாததை எண்ணி உருகுவதாகத் தோழி குறிப்பிடுகிறாள். 

### பாவை விளையாட்டு

பூந்தாதுகள் பனிக்காலத்தில் கொட்டிக் கிடக்கும் ஈரத்தைப் பயன்படுத்தி மகளிர் பூந்தாதுகளை கையால் இறுக்கிப் பிடித்துப் பாவை செய்து விளையாடுவர். இதனை இப் பாடல் 'தாதில் செய்த தண்பனிப் பாவை' என்று குறிப்பிடுகிறது.

குறுந்தொகை 171
--------------

ஆற்றில் பாயும் பேரூற்றுப் புனலுக்குப் பக்கத்தில் இருந்த குளத்தில் மீன் பிடிக்கப் போட்ட வலையில் மான்விலங்கு மாட்டிக் கொண்டது போல் தலைவன் போட்ட வலையில் தான் விழுந்துவிட்டதாகத் தலைவி தோழியிடம் சொல்லி, இனித் தலைவன் என்ன செய்தாலும் அவன் பாடு என்கிறாள்.

புறநானூறு 277
-------------

மூங்கில் இலையில் தூங்கும் பனிநீர் போல தாயின் கண்ணில் மகிழ்ச்சிக் கண்ணீர்த்துளி தொங்குகிறது. அவள் தலைமுடி மீன் உண்ணும் கொக்கின் தூவி போல் வெளுத்திருக்கிறது. அவள் மகன் போருக்குச் சென்றான். போரில் மாண்டான். எனினும் பகைவனின் களிற்றை வெட்டி வீழ்த்திய பின் மாண்டான். இதனை அறிந்தபோது அந்தத் தாய் மகனைப் பெற்றபோது அடைந்த மகிழ்ச்சியைக் காட்டிலும் அதிக மகிழ்ச்சி அடைந்தாளாம். 

இது உவகைக் கலுழ்ச்சி. ஆனந்தக் கண்ணீர் என்னும் துறை ஆகும்.

அடிக்குறிப்பு
-------------

1. ↑  பூங்கணூஉத்திரையார் விளக்கம்

சங்க இலக்கியப் பெண்பாற் புலவர்கள்
**லெவர்ன் காக்ஸ்** (மே 29,1972) (Laverne Cox) என்பவர் தொலைக் காட்சித் தொடர்களிலும் திரைப் படங்களிலும் நடித்து வரும் அமெரிக்க திருநங்கை ஆவார். ஆவணப் படங்களும் தயாரித்து வருகிறார். திருநங்கைகளின் உரிமைகளுக்காக எழுதியும் பேசியும் வருபவர். 2004 ஆம் ஆண்டில் 'டைம்' இதழ் தம் முகப்பு அட்டையில் இவர் படத்தைப் போட்டுக் கட்டுரை எழுதி சிறப்பித்தது.

இளமைக் காலம்
------------

அமெரிக்காவில் அலபாமா மாநிலத்தில் மொபைல் என்னும் ஊரில் குளோரியா என்னும் மணமாகாத தாய்க்கு லெவர்ன் காக்ஸ் மகனாகப் பிறந்தார். அதே மகப் பேற்றில் மற்றொரு ஆண் குழந்தை பிறந்தது. அதற்கு லாமா என்று பெயர் சூட்டினார் தாய் குளோரியா. லெவர்ன் காகஸ் ஆணாகப் பிறந்தபோதிலும் பெண்ணுக்குரிய இயல்புகள் அவரிடம் இருந்தன. சக மாணவர்கள் இவரைக் கிண்டலும் கேலியும் செய்து அடித்துத் துன்புறுத்தினர். அவமானம் தாங்க முடியாமல் தற்கொலை செய்து கொள்ள முயன்றார் இருப்பினும் தாயின் அறிவுரை, ஆறுதல் மொழிகள் இவரைக் காப்பாற்றின. இளம் அகவையிலேயே நடனம் கற்றுக் கொண்டார். பிர்மிங்காமில் உள்ள அலபாமா நுண்கலைப் பள்ளியில் லெவர்ன் காக்ஸ் தம் 14 ஆம் வயதில் சேர்ந்தார்.

பணிகள்
------

2003 ஆம் ஆண்டில் டாட்டர் ஆப் அரேபியா என்னும் படத்தில் பாலினத் தொழிலாளியாகக் காக்ஸ் நடித்தார். நெட்பிலிக்சு என்னும் இணையதளம் உருவாக்கிய 'தி ஆரஞ்ச் ஈஸ் தி நியூ பிலாக்' என்னும் நகைச்சுவைத் தொடரில் 'சோபியா' என்னும் திருநங்கை கதைப் பாத்திரத்தை ஏற்று நடித்தார். இதன் மூலம் இவர் பெயர் அமெரிக்கா முழுதும் பரவியது. திருநங்கைகள் பற்றிய இழிவான கருத்துகள் மறைந்து 'அவர்களும் சக மனிதர்களே' என்ற எண்ணம் வேரூன்றத் தொடங்கியது. திருநங்கைகள் தங்கள் அன்றாட வாழ்வில் எதிர் கொள்ளும் கொடுமைகளையும் வன் செயல்களையும் விவரிக்கும் தி டி வர்ட் (The T Word) என்னும் ஆவணப் படத்தைத் தயாரித்தார். 
காக்ஸ் இப்போது கல்லூரிகளிலும் பல்கலைக்கழகங்களிலும் நிகழ்ச்சிகளில் கலந்துகொண்டு திருநங்கைகள் பற்றிய மக்களின் தவறான எண்ணங்களை மாற்றப் பரப்புரை செய்து வருகிறார்.

விருதுகள்
---------

* வன்முறைக்கு எதிராகத் துணிந்தவர் விருது (2013)
* கிளாமர் இதழின் ஆண்டின் சிறந்த பெண் விருது (2014)
* தி கார்டியன் இதழின் ஆற்றல் வாய்ந்த திருநங்கையர் விருது (2014)
* பீப்பிள் இதழ் தேர்ந்தெடுத்த அழகான பெண்கள் பட்டியலில் இடம் (2015)
* டைம் இதழின் 100 செல்வாக்கு மிகுந்தோர் பட்டியலில் இடம் (2015)

மேற்கோள்
--------
An 1814 self-portrait in Paris of Alexander von Humboldt. Humboldt is often referred to as the "father of phytogeography".

  

'***தாவர புவியியல்'***

  

தாவரப்புவியியல் வார்த்தை கிரேக்கத்தில் இருந்து உருவானது. - Phyto - தாவரம் geography என்பது - பரவல். தாவரப் புவியியல் என்பது பூமிப்பகுதியில் தாவரம் எவ்வாறு பரவிக் காணப்படுகிறது என்பதை பற்றிய ஒரு பிாிவு (தாவர புவியியல் என்பது அனைத்து பண்புகளின் அடிப்படையில் தாவர குழுமம் பரவியிறுத்தல் தனித்த தாவரத்தின் வளர்ச்சி இயல்பு geobotany என்பது தாவர புவியியலிருந்து வேறுபட்டு காணப்படுவது. பூமியில் புவிப்பரப்பில் தாவர வளர்ச்சிக்கு ஏற்றவாறு காணப்படுகிறது. தாவரப்புவியியல் என்பது உயிாிப்புவியியலின் ஒரு பகுதியாகும். தாவரப் புவியியலின் பரவிய ஒரு அமைப்பு இது ஜெர்மன் சொல் ஆகும். இது நான்கு பகுதியினை உள்ளடக்கியது. சுற்றுச் சூழல் தாவர குழுமம், தாவர பரவல் தோன்றுதல். தாவர புவியியல் இரண்டு பகுதிகளை உள்ளடக்கியது. சுற்றுச் சூழல் தாவரப் புவியியல், வரலாற்றுத் தாவர புவியியல். சுற்றுச் சூழல் தாவரப் புவியியல் என்பது தற்போது காணப்படும் உயிர் மற்றும் உயிரற்ற பொருட்கள் தாவர பரவலுக்கு எவ்வாறு தாக்கத்தினை ஏற்படுத்துகிறது என்பதைப் பற்றியது. வரலாற்று தாவர புவியியல் என்பது தாவரம் எவ்வாறு உருவானது, பரவியது, அழிவு நிலை சென்றது என்பதைப் பற்றியது.

தாவரப் புவியியல் அடிப்படைத் தகவல்
---------------------------------

தற்போது சிற்றினம் இருத்தல் அல்லது அழிந்திருத்தல், தாவர புவியில் ஒருங்கிருத்தல். தாவர அடிப்படைத் தகவல் சேகாிப்பு தாவரங்கள் வளர்ந்த விதம் பற்றியது.

வரலாறு
------

  

தாவரப் புவியியல் என்பது நீண்ட ஒரு வரலாறு ஆரம்ப காலத்தில் புரூஸிய இயற்கையாளர் அலெக்ஸாண்டர் வான் ஹம்போல்ட் தாவர புவியியலின் தந்தை என அழைக்கப்படுகிறார். அலெக்ஸாண்டர் வான் ஹம்போல்ட் தாவர புவியியலை எண்ணிக்கை அடிப்படையில் அதன் பண்புகளை முன் எடுத்துக் கூறினார்.

மேற்கோள்கள்
-----------

Rizzini, C.T. 1997. Tratado de fitogeografia do Brasil: aspectos ecológicos, sociológicos e florísticos. 2 ed. Rio de Janeiro: Âmbito Cultural Edições, p. 7-11.

Mueller-Dombois, D. & Ellenberg, H (1974). Aims and Methods of Vegetation Ecology. New York: John Wiley & Sons. See Mueller-Dombois (2001), p. 567, [1].

Pott, R. 2005. Allgemeine Geobotanik. Biogeosysteme und Biodiversität. Springer: Berlin, p. 13, [2].

Wulff, E.V. (1943). An Introduction to Historical Plant Geography. Chronica Botanica Comp. Waltham, Mass. [3].

Death Valley Expedition (1891), Historic Expeditions, Smithsonian Museum of Natural History, [4]
**மணிப்பால் பல் மருத்துவ அறிவியல் கல்லூரி** (*Manipal College of Dental Sciences, Manipal*) இந்தியாவின் கர்நாடக மாநிலம் மணிப்பால் நகரத்தில் அமைந்துள்ளது. 1965 ஆம் ஆண்டில் நிறுவப்பட்டு 1970 ஆம் ஆண்டில் இந்திய பல் மருத்துவ ஆட்சிக்குழுவின் அங்கீகாரத்தைப் பெற்றது. 

இந்தியாவின் முதல் தனியார் பல் மருத்துவக் கல்லூரி மற்றும் இந்தியாவின் 14 ஆவது பல் மருத்துவக் கல்லூரி என்ற சிறப்புகளை இக்கல்லூரி பெற்றுள்ளது. மணிப்பால் பல்கலைக்கழகத்தின் ஓர் அங்கமான இக்கல்லூரி 2006 ஆம் ஆண்டு மே மாதம் 29-30 தேதியில் ரைன்லேண்டு தொழில்நுட்ப ஆய்வுச் சங்கம் சான்றிதழ் தணிக்கை முடித்து இந்நிறுவனத்திற்கு ஐ.எசு.ஓ 9001:2000 சான்றிதழுக்காக பரிந்துரைத்தது

கல்லூரியின் முதல் முதல்வராக மருத்துவர் சுந்தர் வசிராணி செயல்பட்டார். இதைத் தொடர்ந்து மும்பை மருத்துவர் கே.எல். சோரியும் பின்னர் மருத்துவர் கே.எசு. பட்டும் முதல்வர்களாக இருந்தனர். காலம் செல்லச் செல்ல இன்னும் பலர் இப்பட்டியலில் சேர்த்துள்ளனர். 1972 ஆம் ஆண்டு முதல் இங்கு பல் மருத்துவத்தில் முதுநிலை படிப்புத் திட்டமும் பாடத்திட்டத்தில் சேர்க்கப்பட்டது.

தரம்
----

மணிப்பால் பல் மருத்துவ அறிவியல் கல்லூரி
2021 ஆம் ஆண்டில் வெளியிடப்பட்ட தேசிய நிறுவன தரவரிசை கட்டமைப்பின் தரவரிசையில் இந்தியாவின் உள்ள பல் மருத்துவக் கல்லூரிகளின் பட்டியலில் மணிப்பால் பல் மருத்துவ அறிவியல் கல்லூரி முதல் இடத்தைப் பிடித்தது.

மேற்கோள்கள்
-----------

1. ↑  "National Institutional Ranking Framework Ministry of Education Government of India". NIRF.. பார்த்த நாள்: 19 December 2022.

புற இணைப்புகள்
--------------

* WebLink
சிங்கை பொது மருத்துவமனையின் போயர் வளாகம் மே 2005 இலிருந்து மருத்துவமனை அருங்காட்சியகமாக விளங்குகின்றது.
**சிங்கப்பூர் பொது மருத்துவமனை**  (*Singapore General Hospital*, சுருக்கம்: **SGH**; எளிய சீனம்: 新加坡中央医院; பின்யின்: *Xīnjiāpō Zhōngyāng Yīyuàn*; மலாய்: *Hospital Besar Singapura*) சிங்கப்பூரின் மிகப்பெரியதும் பழமையானதுமான அரசு மருத்துவமனை ஆகும். இந்த மருத்துவமனைக்கான முதற் கட்டிடத்திற்கு 1821 இல் அடிக்கல் நாட்டப்பட்டது.

இந்த மருத்துவமனையில் சிங்கப்பூரின் தந்தை எனப்படும் லீ குவான் யூ நுரையீரல் அழற்சிக்குச் சிகிச்சை பெற்றுவந்தார். 2015 ஆம் ஆண்டில் தன் 91 ஆம் வயதில் இந்த மருத்துவமனையில் அவர் மரணமடைந்தார். 

ஔட்ரம் பூங்காப் பகுதியில் அமைந்துள்ள இந்த மருத்துவமனை சிங்கப்பூர் சுகாதாரத்துறையின் கட்டுப்பாட்டில் இயங்குகின்றது. இங்கு சிங்கப்பூர் நாட்டுக் கண் மருத்துவ மையம், (SNEC), இதய மையம் (NHC), புற்றுநோய் மையம் (NCC) பல் மருத்துவ மையம் (NDC) உள்ளிட்ட ஐந்து சிறப்பு மருத்துவ மையங்கள் உள்ளன.

சான்றுகள்
---------

1. ↑  Singapore General Hospital
2. ↑  சிங்கப்பூர் பொது மருத்துவமனை வரலாறு
[*தொடர்பிழந்த இணைப்பு*]
எரிமலை நிபுணர் ஒருவர் ஒரு பாறைச் சுத்தி மற்றும் ஒரு வாளி தண்ணீரைப் பயன்படுத்தி எரிமலை மாதிரியை ஆராய்கிறார்.
**எரிமலையியல்** (*Volcanology*) என்பது எரிமலைகள், எரி கற்குழம்பு, கற்குழம்பு ஆகியவை பற்றிய படிப்பு ஆகும். அத்துடன் அவற்றோடு தொடர்புடைய நிலவியல், புவி இயற்பியல் மற்றும் புவி வேதியியல் நிகழ்வுகளையும் பற்றிய ஒரு அறிவியலாகும். volcanology என்ற ஆங்கிலச் சொல் இலத்தீன் சொல்லான *வல்கன்* *வல்கன்* என்ற பண்டைய உரோமர்களின் கடவுளின் பெயரில் இருந்து பெறப்பட்டது..

எரிமலையியலாளர் என்பவர் எரிமலையின் வெடித்துச் சிதறல், எரிமலைகள் உருவாகும் விதம், தற்போதைய சீற்றம் பழைய எரிமலைகளின் வரலாறு ஆகியவற்றை ஆய்வு செய்யும் ஒரு புவியியல் வல்லுநர். இவர்கள் அடிக்கடி எரிமலைகளை குறிப்பாக எரிமலை வெடிப்புகளைச் சென்று பார்வையிடுவார்கள். அவைகளின் சீற்றத்தினால் உருவான சாம்பல் மற்றும் நுரைப் பாறைகள், பாறைகள் மற்றும் பாறைக் குழம்புகளின் மாதிரி அல்லது பதக்கூறுகளை சேகரிப்பதற்காக இவற்றை பார்வையிடுவார்கள். இவர்களின் முக்கிய கவனம் அல்லது முன்னிறுத்தி ஆராய்வது எரிமலை வெடிக்கும் நேரத்தைக் கணிப்பதுதான், ஏனென்றால் தற்போது அதை கணிப்பதற்கு எந்த ஒரு கருவியும் கிடையாது. ஆனால் எரிமலை வெடிப்பு அல்லது சீற்றம் மற்றும் புவி அதிர்வை வரும் முன்னாலே கணிக்கக் கூடிய கருவி ஏதேனும் இருக்குமானால் அநேகரின் வாழ்க்கை காப்பாற்றப் படக்கூடும்.

நவீன எரிமலையியல்
----------------

தென்-மத்திய ஐசுலாந்தில் எரிமலையை சோதனையிடும் எரிமலையியலாளர்.
1841 ல் முதல் எரிமலை ஆராய்ச்சி நிலையம் இரு சிசிலி நாட்டில நிறுவப்பட்டது.(சிசிலி நாடும் இத்தாலியும் இணைந்திருந்தது). இதன் பெயர் வெசுவியஸ் ஆராய்ச்சி நிலையம் ஆகும்.

நிலநடுக்கம் சார்ந்த ஆராய்ச்சிகள் எரிமலை வெடித்திருந்த இடத்திற்கு அருகில் நிலநடுக்கமானி கொண்டு ஆராயப்பட்டது. அந்த ஆய்வில் எரிமலைச் சீற்றத்தின் போது நிலநடுக்கத்தின் அளவு அதிகரிக்கிறதா? ஒரே சீராக நிலநடுக்கம் ஏற்படுகிறதா? இவைகள் மாக்மா அல்லது பாறைக்குழம்புகள் வழிந்தோடுவதற்கு ஒரு அடையாளமாக இருக்கிறதா என்பவைகள் ஆராயப்பட்டன.
புவியின் மேற்பரப்பின் உருமாற்றங்கள் புவிப்பாத்த கருவிகளைக் கொண்டு செய்யப்பட்டது. சமன்படுத்துதல், உழுதல், நிலத் திரிபு, கோணங்கள் மற்றும் தொலைவை கணக்கிடுதல் அனைத்தும் அவற்றிற்கான கருவிகளைக் கொண்டு நடை முறைப் படுத்தப் பட்டது.

மேற்கோள்கள்
-----------

1. ↑  Vulcani attivi பரணிடப்பட்டது 2018-03-22 at the வந்தவழி இயந்திரம், INGV, accessed 29 August 2016.
2. ↑  Robert Decker and Barbara Decker, *Volcanoes,* 4th ed. W. H. Freeman, 2005, ISBN 0-7167-8929-9

வெளி இணைப்புகள்
---------------

* European Volcanological Society
* United States Geological Survey- Volcanic Hazards Program
* Volcano Live- What is a volcanologist? பரணிடப்பட்டது 2012-11-26 at the வந்தவழி இயந்திரம்
* 

* Vulcanology - *In Our Time* பி.பி.சி.யில்.
* World Organization of Volcano Observatories
* Strother, French (April 1915). "Frank A. Perret, Volcanologist". *The World's Work: A History of Our Time* **XXIX**: 688–706.. பார்த்த நாள்: 2009-08-04.  and Strother, French (May 1915). "Frank A. Perret, Volcanologist (Concluded)". *The World's Work: A History of Our Time* **XXX**: 85–98.. பார்த்த நாள்: 2009-08-04.
{\displaystyle {\begin{aligned}&{}\qquad DG+DH+DF\\&{}=|DG|+|DH|-|DF|\\&{}=R+r\end{aligned}}}
வடிவவியலில் **கார்னோ தேற்றம்** என்பது இலசார் கார்னோ (Lazare Carnot) ( 1753–1823) என்பவரின் பெயரால் ஒரு முக்கோணத்தைப் பற்றியும் அதன் சூழ்தொடு வட்டம், உள்தொடு வட்டங்கள் பற்றியும் வழங்கும் ஒரு தேற்றம். *ABC* என்பது ஏதோ ஒரு முக்கோணமாக இருக்கட்டும். இப்பொழுது அம்முக்கோணத்தின் பக்கங்களைத் தொட்டுக்கொண்டு ஓடும் உள்தொடு வட்டம் ஒன்றையும், முக்கோணத்தின் முனைகளின் வழியாக ஓடும் சூழ்தொடு வட்டம் ஒன்றும் வரைவோம். சூழ்தொடு வட்டத்தின் ஆரம் *R* என்றும், உள்தொடு வட்டத்தின் ஆரம் *r* என்றும் கொள்வோம். சூழ்தொடு வட்டத்தின் நடுப்புள்ளி *D* என்றும், உள்தொடு வட்டத்தின் நடுப்புள்ளி *E* என்றும் குறித்துக் கொள்வோம். ஒரு புள்ளியின் தொலைவை மூடிய எல்லைக்குள்ளும், அதற்கு வெளியேயும் அளக்கும் பொழுது, முறையே நேர்மத் தொலைவாகவும் (பாசிடிவ்), எதிர்மத் தொலைவாகவும் (மறைஎண் தொலைவாகவும், நெகடிவ்) அளக்கும் திசைசார் தொலைவு சார்பியம் விதிப்படி அளந்தால், சூழ்தொடு வட்டத்தின் நடுப்புள்ளியில் இருந்து, முக்கோணத்தின் மூன்று பக்கங்களின் "திசைசார் தொலைவின்" கூட்டுத்தொகை இவ்விரண்டு வட்டங்களின் ஆரங்களின் கூட்டுத்தொகைக்கு சமம் ஆகும்:

{\displaystyle DF+DG+DH=R+r,\ }
இங்கே ஒரு தொலைவு ஏதாவது ஒரு தொலைவு *DX* (*X* = *F*, *G*, *H*) என்பது முக்கோணத்துக்கு வெளியே இருந்தால் மட்டுமே அது எதிர்ம எண்ணாக (மறை எண்ணாக)க் கொள்ளப்படும். படத்தில் காட்டப்பட்டுள்ளவாறு, *DF* என்பது எதிர்மத் தொலைவு (மறையெண் தொலைவு), தொலைவுகள் *DG* உம் , *DH* உம் நேர்மத் தொலைவுகள்.

இக் கார்னோ தேற்றமானது சப்பானிய பல்கோணங்களின் சூழ்தொடுவட்டத் தேற்றத்தை நிறுவப் பயன்படுகின்றது.

வெளியிணைப்புகள்
---------------

* Weisstein, Eric W. "Carnot's theorem", *MathWorld*.
* கட்-த-நாட் எனும் தளத்தில் கார்னோ தேற்றம்
* பல பயன்பாடுகள் உள்ள இன்னொரு கார்னோ தேற்றம்
* கிரிசு பூழ்செர் (Chris Boucher) ஆல் காட்டப்படும் செய்காட்சி Carnot's Theorem. "The Wolfram Demonstrations Project"
**கார்பனைல் நீக்கம்** *(Decarbonylation)* என்பது ஒரு வேதிச் சேர்மத்திலிருந்து ஒன்று அல்லது அதற்கு மேற்பட்ட கார்பனைல் குழுக்கள் நீக்கப்படுகின்ற வினையைக் குறிப்பதாகும். பல கரிமக் கார்பனைல் சேர்மங்கள் இத்தகைய கார்பனைல் நீக்க வினையில் ஈடுபடுகின்றன. உலோகக் கூட்டும வினையூக்கிகளின்:[1] முன்னிலையில் ஆல்டிகைடுகளை,  ஆல்க்கேன்களாக மாற்றுவதற்கு இவ்வினை பயன்படுகிறது.

RCHO → RH + CO

ஒரு வேதி வினைக்குழு நீங்கிவிடுவதால் பொதுவாக கார்பனைல் நீக்க வினை விரும்பப்படுவதில்லை. இவ்வகை வினைகள் உலோக அசைல் ஐதரைடுகள் வழியாக நிகழ்கின்றன. கீட்டோன்களும், கார்பனைல் குழுவைக் கொண்டுள்ள பிற சேர்மங்களும் ஆல்டிகைடுகளை விடவும் அதிகமான தடையை கார்பனைல் நீக்கத்திற்கு அளிக்கின்றன.

கார்பனைல் நீக்க வினைக்கு எதிர் வினையான வேதிப் பிணைப்பில் கார்பனைலேற்றும் வினை ஒரு பொதுவான வினையாகவும், தொழிற்சாலை முறைகளில் தொடர்பு கொண்ட வினையாகவும் கருதப்படுகிறது. மேலும், இந்நீக்க வினையானது கார்பனைலேற்ற வினைக்கு போட்டி வினையாகவும் கருதப்படுவதுண்டு.

இருமெத்தில் ஆக்சலேட்டு, இருமெத்தில் கார்பனேட்டுவாக மாற்றமடையும் கார்பனைல் நீக்கவினை

மேற்கோள்கள்
-----------

1. ↑  Hartwig, J. F. Organotransition Metal Chemistry, from Bonding to Catalysis; University Science Books: New York, 2010.
ஐஸ்லாந்தின் உயிர்ப்புடன் கூடிய எரிமலைகள் உள்ள பகுதிகள்
 ஐஸ்லாந்தின் எரிமலை பிரதேசங்கள்
 2010-ஆம் ஆண்டில் எய்யாபியாட்லயாகுட் எரிமலை வெடிப்பு
ஹோலுஹ்ரான் எரிமலை வெடிப்பு, 2014 
**ஐஸ்லாந்து எரிமலைகள்**, புவியின் வட துருவத்தில் உள்ள ஐஸ்லாந்து நாட்டில் உயிர்ப்புடன் கூடிய பல எரிமலைகள் உள்ளது. 
அட்லாண்டிக் பெருங்கடலின் வடமுனையின் நடுவில் அமைந்த புவிப் பொறைத் தட்டில் ஐஸ்லாந்து பகுதி அமைந்துள்ளது. ஐஸ்லாந்து நாட்டில் 30 எரிமலைகள் உயிர்ப்புடன் உள்ளது. கிபி 874-ஆம் ஆண்டில் நார்வே நாட்டிலிருந்து ஐஸ்லாந்தில் மக்கள் குடியேறிய பின்னர் 13 எரிமலைகள் வெடித்து சிதறியுள்ளது. 

2010-ஆம் ஆண்டில் எய்யாபியாட்லயாகுட் எரிமலை வெடித்து சிதறியது. இதனால் வளிமண்டலத்தில் பெருமளவில் தூசுகள் நிரம்பியதால், சரியான பாதை தெரியாத காரணத்தினால், வடக்கு ஐரோப்பா பகுதிகளில் பல வாரங்களாக வானூர்திகள் பறக்க இயலவில்லை.

மேற்கோள்கள்
-----------

1. ↑  Holuhraun
2. ↑  "Global Volcanism Program | Holocene Volcano List".
3. ↑  A (2008). "Postglacial Volcanism in Iceland". *Jokull* **58**: pp. 197–228.
4. ↑  Charles Q. Choi (8 February 2012). "Why Iceland Volcano's Eruption Paralyzed Air Traffic/". *NBC News*.. பார்த்த நாள்: 24 November 2014.

வெளி இணைப்புகள்
---------------

* How volcano chaos unfolded: in graphics
**கீநோட்** (Keynote) என்பது ஓர் இலத்திரனியல் நிகழ்த்துகை மென்பொருள் ஆகும். இது அப்பிள் நிறுவனத்தின் ஐவேர்க் உற்பத்தித் திறன் தொகுப்புச் செயலிகளில் இதுவும் ஒன்றாகும். 2013 ஆம் ஆண்டில் ஒக்டோபர் மாதம் 23 ஆம் திகதியன்று கீநோட் 6.0 எனும் புதிய மக் பதிப்பு வெளியிடப்பட்டது. புதிய தொடுதிரை இடைமுகத்துடன் கூடிய ஐபாட்டுக்களுக்கான செயலி சனவரி, 27, 2010 அன்று அறிவிக்கப்பட்டது.

வரலாறு
------

அப்பிள் நிறுவனத்தின் முன்னாள் தலைமை நிர்வாக அதிகாரியான ஸ்டீவ் ஜொப்ஸ் தனது சொந்த இலத்திரனியல் நிகழ்த்துகைகளை மக்வேர்ல்ட் அல்லது ஐவேர்ல்ட் எனக் குறிப்பிடப்படும் அப்பிள் நிறுவன மாநாட்டில் காட்சிப்படுத்துவதற்காக இந்நிகழ்த்துகை மென்பொருளைப் பயன்படுத்தினார். பின்னர் மைக்ரோசாப்ட் பவர்பொயின்ட் போன்ற இதர இலத்திரனியல் நிகழ்த்துகை மென்பொருட்களுக்குப் போட்டியாக 2003 ஆம் ஆண்டில் கீநோட் 1.0 எனும் பதிப்பில் இம்மென்பொருள் விற்பனைக்கு வந்தது. மைக்ரோசாப்ட் பவர்பொயின்ட் மென்பொருளிற்கு மேலதிகமாக இங்கு காணப்படும் சிறப்பம்சமானது எவ்வகைப் புகைப்படங்களையும் உள்ளடக்குதல் ஆகும். அத்துடன் இயங்குபடத் தொழில்நுட்பத்தின் உதவியுடன் உருவாக்கப்பட்ட இம்மென்பொருள் பல்வேறு இயங்குபடப் புகைப்படங்களை வடிவமைக்கும், மேம்படுத்தும் வசதிகளையும் தருகின்றது.

மேற்கோள்கள்
-----------

1. ↑  "Apple - iWork '09 - Keynote". Apple, Inc. January 6, 2009. January 14, 2009 அன்று பார்க்கப்பட்டது.
2. ↑  Apple Special Event January 2010 ஆப்பிள் நிறுவனம் January 27, 2010
3. ↑  O'Reilly's MacDevCentre Article by Daniel H. Steinberg; Jan 10, 2003
**கீத் சேத்தி** (*Geet Sethi*) இந்திய பில்லியர்ட்சு விளையாட்டு வீரர் ஆவார். இவ் விளையாட்டில் இந்தியா சார்பில் பங்கு கொண்டு பல சாதனைகளை நிகழ்த்தியுள்ளார். மேலும் இந்தியாவின் பல உயரிய விருதுகளையும் பெற்றுள்ளார்.

பிறப்பு
-------

கீத் ஸ்ரீ ராம் சேத்தி இந்தியாவின் புது டெல்லியில் 1961-இல் ஒரு பஞ்சாபி குடும்பதில் பிறந்தார். பின் அகமதாபாத்தில் வளர்ந்தார்.

சாதனை
-----

கீத் சேத்தி ஆசிய விளையாட்டு போட்டியில் ஒரு தங்கம், இரண்டு வெள்ளி, மற்றும் இரண்டு வெண்கலப் பதக்கங்களை வென்றுள்ளார். உலக சாம்பியன்ஷிப் போட்டிகளில் இரண்டு சாதனைகளை நிகழ்த்தியுள்ளார்; பதக்கங்களையும் வென்றுள்ளார்.

விருது
------

1986 ஆம் ஆண்டில் இவருக்கு பத்மசிறீ விருது மற்றும் அருச்சுனா விருதும், 1992 இல் இந்தியாவின் விளையாட்டு வீரர்களுக்கு அளிக்கப்படும் உயரிய விருதான ராஜீவ்காந்தி கேல் ரத்னா விருதும், 1993 இல் கே. கே. பிர்லா விருதும் வழங்கப்பட்டது.

மேற்கோள்கள்
-----------

1. ↑  "Geet Sethi Profile". *ILoveIndia.com*. pp. "Sport in India" section. 30 November 2007 அன்று பார்க்கப்பட்டது.
2. ↑  "Geet Sethi Page". *TNQ.in*. TNQ Sponsorship (India) Pvt. Ltd. 1998. 30 November 2007 அன்று பார்க்கப்பட்டது.

* *11-10-2013-இல் வெளிவந்த தினத்தந்தி சிறுவர் தங்க மலர் நூல்*
* தெரிந்து கொள்ளுங்கள்: பில்லியர்ட்ஸின் மறுபெயர்
**குரு ஜம்பஷ்வர் அறிவியல் மற்றும் தொழில்நுட்பப் பல்கலைக்கழகம்** (*Guru Jambheshwar University of Science and Technology*) 1995 ஆம் ஆண்டு அரியானா மாநிலத்தின், ஹிசார் மாவட்டத்தில் நிறுவப்பட்டது. அறிவியல், தொழில்நுட்பம், பொறியியல், மருத்துவம் மற்றும் மேலாண்மை போன்ற படிப்புகளை அளிக்கின்றது.

வரலாறு
------

இது அதிகாரப்பூர்வமாக நவம்பர் 1, 1995 ஆம் ஆண்டு ஆரம்பிக்கப்பட்டது. குரு ஜம்பஷ்வர் ஜி மஹராஜ் என்பவர் பெயரை இதற்கு சூட்டப்பட்டுள்ளது. இவர் 15 ஆம் நூற்றாண்டின் சுற்றுச்சூழலியலாளர் ஆவார். இது அரியானா மாநிலத்தின் முதன்மைப் பல்கலைக்கழகமாகத் திகழ்கிறது.

அமைவிடம்
--------

ஏறத்தாழ 372 ஏக்கர் பரப்பளவில் அமைந்துள்ளது. சுமார் 200 ஏக்கர் பரப்பளவில் சாலை, பைப் லைன், மின் அளிப்பு மற்றும் வாகனம் நிறுத்துமிடம் போன்ற நவீன வசதிகளைக் கொண்டுள்ளது. ஊழியர்க்கான தங்கும் விடுதி கட்டுமான பணி நடைபெறுகிறது. இந்த வளாகத்தில் பஞ்சாப் நேஷனல் வங்கியின் தானியங்கி இயந்திரமும் தபால் அலுவலகமும் அமைந்துள்ளன.

நூலகம்
------

நூலகக் கட்டிடம் 55,833 சதுர அடியில் அமைந்துள்ளது. படிப்பதற்காக 250 அமர்வுகளைக் கொண்ட இரண்டு அறைகள் உள்ளன. தற்போது 70,860க்கு மேற்பட்ட புத்தகங்கள் உள்ளன.

1. ↑  "Chancellor". Guru Jambheshwar University of Science and Technology. 2010-09-23 அன்று மூலம் பரணிடப்பட்டது. 2010-09-04 அன்று பார்க்கப்பட்டது.
2. ↑  "About". Guru Jambheshwar University of Science and Technology. 2010-09-18 அன்று மூலம் பரணிடப்பட்டது. 2010-09-04 அன்று பார்க்கப்பட்டது.
**லின்க்சு** (Lynx) என்பது இணைய உலாவி ஆகும். இது லினக்சு வகைக் கணினிகளின் முனையத்தில் மட்டும் செயற்படும், பனுவல்(Text) வகை உலாவி ஆகும். இருப்பினும், தேர்ந்தெடுக்கப்பட்ட முனையத்தில் படங்களையும், ஆன்ட்ராய்டு போன்ற பிற இயக்குதளங்களிலும் இவ்வுலாவியின் வழியே இணையப் பக்கங்களைக் காணலாம். இவ்வுலாவி 1992ஆம் ஆண்டு கேன்சஸ் பல்கலைக்கழக மாணவர்களால், அவர்களின் பல்கலைக்கழகச் செய்திகளைப் பகிர்ந்து கொள்வதற்காக உருவாக்கப்பட்டது. எனினும், கடைசியாக 2017ஆம் வரை மேம்படுத்தப்பட்டு, உயிர்ப்புடன் செயல்பட்டு வருகிறது. இதன் உதவிக்குறிப்புகள் மூலம், தட்டச்சு பலகை வழியே 142 குறுக்குவிசைகளைப் பயன்படுத்தி இதனை எளிமையாகப் பயன்படுத்தலாம் என அறியமுடிகிறது. மேலும், 233 அமைப்பு வடிவாக்கமும் உள்ளன. பார்வைக்குறைபாடு உள்ளவர்கள், இந்த உலாவியைப் பயன்படுத்தி(text to speech) மிகுந்த பலனை அடைகின்றனர். முனையத்தினை மூடாமல், இந்த உலாவியில் இருந்து வெளிவர, `Ctrl + C` என்ற விசைகளைப் பயன்படுத்த வேண்டும்.

மேற்கோள்கள்
-----------

1. ↑  Nelson, H. (24 April 1999). "Lynx Installation Guide". *lynx.invisible-island.net*.
2. ↑  Dickey, Thomas (11 September 2015). "Lynx2.8.8 [*sic*]". *lynx.invisible-island.net*.
3. ↑  "[APP] Compiled lynx binary for android - Shell or ADB". *XDA Developers*. 2016-05-27 அன்று பார்க்கப்பட்டது.
4. ↑  Paciello 2000, ப. 157.
5. ↑  Bolso 2005.
6. ↑  Seltzer 1995.

வெளியிணைப்புகள்
---------------

விக்கிமீடியா பொதுவகத்தில்,  
 ***Lynx web browser***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
**வீக்தர் செர்கேயெவிச் சஃப்ரனோவ்** *(Viktor Sergeevich Safronov)* (உருசியம்: Ви́ктор Серге́евич Сафро́нов) (பிறப்பு: வெலிகீ இலுகி உருசியா, 11 அக்தோபர் 1917 – இறப்பு: மாஸ்கோ 18 செப்டம்பர் 1999) ஒரு சோவியத்/உருசிய வானியலாளர் ஆவார், இவர்கோளுருவாக்கத்தில் குறைபொருண்மை ஒண்முகில் படிமத்தை மொழிந்தவர். இது சூரியனைச் சூழ்ந்த வளிம வட்டில் இருந்து கோள்கள் உருவாகியதாகக் கூறுகிறது.

வாழ்க்கை
--------

இவர் மாஸ்கோ அரசு பல்கலைக்கழகத்தின் இயக்கவியல், கணிதவியல் துறையில் 1941 இல் தன் இளவல் பட்டத்தைப் பெற்றார். இவர் தன் முணைவர் பட்டத்துக்காக இயற்பியல்சார் கணிதவியலில் ஆய்வுரை 1968 இல் வழங்கினார். இஅரது ஆர்வம் கோள் அறிவியலிலும் வானியற்பியலிலும் புவி இயற்பியலிலும் குவியம் கொண்டிருந்தது.

தகைமைகள்
--------

இவரது கோள் உருவாக்கத்துக்கான சிறுகோள்வட்டுக் (Planetismal) கருதுகோள் சார்ந்த கோட்பாடு இன்னமும் பலரால் பரவலாக ஏற்கப்படுகிறது என்றாலும் முந்துகோள் வட்டின் ஈர்ப்புவழித் துண்டமாதலால் கோள்கள் உருவாதல் போன்ற மாற்றுக் கோட்பாட்டுக் கருதுகோள்களும் நிலவுகின்றன.

அமெரிக்க வானியலாளர் எட்வார்டு எல். ஜி. போவெல் 1983 இல் கண்டுபிடித்த 3615 சப்ரோனவ் சிறுகோள் இவரது நினைவாகப் பெயர் இடப்பட்டுள்ளது.<ref>

விருதுகள்சோவியத் அறிவியல் கல்விக்கழகம்
--------------------------------------

* *ஆட்டோ சுகிமிடு பரிசு, சோவியத் அறிவியல் கல்விக்கழகம்* (1974)
* *இலியோனார்டு பரிசு, வானிலையியல் கழகம்* (1989)
* *கோள் அறிவியலுக்கான கியூப்பர் பரிசு* (1990)

வெளியீடுகள்
-----------

* *Evolution of the Protoplanetary Cloud and Formation of the Earth and the Planets.* Moscow: Nauka Press, 1969. Trans. NASA TTF 677, 1972.

மேலும் காண்க
------------

* அகந்திரளுதல் (வானியற்பியல்)

மேற்கோள்கள்
-----------

வெளி இணைப்புகள்
---------------

* List of Gerard Kuiper award recipients at the website of American Astronomical Society
* (உருசிய மொழியில்) A short biography
வீசுகளத்தின் பகுதிகள்
துடுப்பாட்டத்தில் **வீசுகளம்** என்பது ஆடுகளத்தின் மையத்தில் உள்ள பகுதியைக் குறிக்கும். இதன் மேற்பரப்பு தட்டையாகவும் நுண்ணிய புற்களால் மூடப்பட்டும் இருக்கும். 

நேரடி வீச்சைத் தவிர பெரும்பாலும் அனைத்து வீச்சுகளும் வீசுகளத்தில் எகிறி மட்டையாளரை நோக்கிச் செல்லும். எனவே வீசுகளத்தின் வகையும் தன்மையும் ஒரு போட்டியில் குறிப்பிடத்தக்க தாக்கத்தை ஏற்படுத்துகிறது. எடுத்துக்காட்டாக தூசு நிறைந்த, வறண்ட வீசுகளம் சுழற்பந்து வீச்சாளர்களுக்கு சாதகமாக இருக்கும். இதனால் சிறந்த சுழற்பந்து வீச்சாளர்களைக் கொண்டுள்ள அணிக்கு பயன் கிடைக்கும்.

நடைமுறையில் அனைத்து வீசுகளங்களும் வடக்கு-தெற்காக அமைந்திருக்கும். ஏனெனில் கிழக்கு-மேற்காக அமைத்தால் மேற்கு நோக்கி உள்ள மட்டையாளருக்கு மதிய நேரக் கதிரவனின் தாக்கம் ஆபத்தை விளைவிக்கும்.

மேற்கோள்கள்
-----------

1. ↑  "Different types of pitch in cricket - Dusty, Dead, Green". *CRICK ACADEMY* (ஆங்கிலம்). 2018-11-12. 2019-06-18 அன்று பார்க்கப்பட்டது.
2. ↑  "Orientation of outdoor playing areas". Government of Western Australia, Department of Sport and Recreation. 7 August 2013. 13 ஏப்ரல் 2014 அன்று மூலம் பரணிடப்பட்டது. 11 April 2014 அன்று பார்க்கப்பட்டது.
**பொய்கைநாடு கிழவன்** (இயற்பெயர் : *ஆதித்தன் சூரியன்*) என்பவர் இராஜராஜ சோழன் காலத்தில் சோழர் அரசில் அதிகாரியாக இருந்தவர் ஆவார். இவர் அக்காலத்தின் சோழ நாட்டின், இராசேந்திர சிங்கவளநாட்டின், பொய்கை நாடு என்ற பகுதியைச் சேர்ந்தவர். இதனால் இவரது ஊரின் பெயராலேயே *பொய்கைநாடு கிழவன்* என்று அழைக்கபட்டார். இவருக்கு *தென்னவன் மூவேந்தவேளான்* என்ற பட்டம் சூட்டபட்டடு இருந்தது. தஞ்சையில் இராஜராஜ சோழனால் இராசராசேச்சரம் கட்டப்பட்ட பிறகு இராசராசசோழனால் ஸ்ரீகார்யம் செய்கின்ற அலுவலில் (கோயில் நிர்வாக அலுவலர்) இவர் நியமிக்கப்பட்டிருந்ததாக அறியப்பெறுகிறது.

பணிகள்
------

திருச்சோற்றுத்துறை கோயில் மகாதேவர்க்கு பொய்கைநாடு கிழவனால் பொன்னின் வெண்சாமரைக்கை, பிள்ளையாருக்கு, இராசந்தி விளக்கு, நொந்தா விளக்கு போன்ற பல பொருட்களையும் நிபந்தங்களையும் பொய்கைநாடு கிழவன் அளித்தார். மேலும் திருச்சோற்றுத் துறையில் தேவாரம் பாடுவதற்கு நிபந்தம் அளித்தார்.

தஞ்சை இராசராசேச்சுரத்தில் ஸ்ரீகாரியம் செய்கின்ற அலுவலை பொய்கைநாடு கிழவன் ஏற்றுக்கொண்டதும் தேவார மூவருடைய படிவங்களைத் தஞ்சை இராசராசேச்சுரத்தில் எழுந்தருளுவித்து அவற்றுக்கு அணிகலன்களும் அளித்தார். மேலும் சிறுத்தொண்டர், மெய்ப்பொருள் நாயனார் போன்றோருடைய படிவங்களையும் செய்வித்து எழுதருளுவித்தார். பொய்கைநாடு கிழவன் தன் அரசனிடத்தில் மிக்க அன்பு உடையவர் என்பதால் இராசராசனது படிவத்தையும், அவனது பெருந்தேவியாகிய ஒலோகமாதேவியார் படிவத்தையும் தஞ்சைப் பெரிய கோயிலில் எழுந்தருளுவித்ததார்.

குறிப்புகள்
-----------

1. ↑  வேங்கடராமையா, சோழர் கால அரசியல் தலைவர்கள் நூல், பக்கம் 61-75, பதிப்பு பிப்ரவரி, 1977 கட்டுரை, பொய்கைநாடு கிழவன்
**அனீலசீன்** *(Anilazine)* என்பது C9H5Cl3N4 என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். இச்சேர்மம் பயிர்கள் மீது பயன்படுத்தப்பட்டும் ஒரு பூச்சிக்கொல்லியாகும். நைட்ரசன் அணுவைக் கொண்ட பல்லின வளையச் சேர்மமான மூவசீன் பூஞ்சைக்கொல்லி என்று வகைப்படுத்தப்படுகிறது. புல்வெளிகள், தரைப்பகுதிகள், தானியங்ங்கள், காப்பி,பல்வேறு வகையான காய்கறிகள் மற்றும் பலவகையான பயிர்களைத் தாக்கும் பூஞ்சைகளைக் கட்டுப்படுத்த அனீலசீன் பயன்படுத்தப்படுகிறது. இவைதவிர உருளைக்கிழங்கு மற்றும் தக்காளிப் பயிர்களின் இலைப்புள்ளி நோயையும் கட்டுப்படுத்துகிறது.

நச்சுத்தன்மை
------------

எலிகள் மற்றும் பூனைகளுக்கு வாய்வழியாகப் புகட்டும் போது பொதுவாக அவற்றிற்கு முறையே வயிற்றுப்போக்கு மற்றும் வாந்தியை உண்டாக்குகிறது. முயல்களின் தோல்மீது படச்செய்த போது அவற்றிற்கு இலேசான தோல் எரிச்சலும் தொடர்ந்து வீக்கம் மற்றும் சிவந்துபோதல் முதலியன ஏற்பட்டன. மற்ற வழிகள் மூலமாக அனீலசீன் ஏற்படுத்தும் பாதிப்பை விட ஊசி மூலம் செலுத்துவது அதிக நச்சுத்தன்மையை வெளிப்படுத்துகிறது.

மேற்கோள்கள்
-----------

1. ↑  1

IPCS InChem document

புற இணைப்புகள்
--------------

* வார்ப்புரு:PPDB
**அழைப்பு** என்பது சுந்தர ராமசாமி எழுதிய சிறுகதைகளில் சிலவற்றின் தொகுப்பு. காலச்சுவடு வெளியீடாக இப்புத்தகம் 2003 ஆம் ஆண்டு டிசம்பர் மாதம் வெளியிடப்பட்டது. இத்தொகுப்பில் 17 சிறுகதைகள் உள்ளன. இப்புத்தகத்தின் பதிப்புரிமை சுந்தர ராமசாமி அவர்களுடையது. இத்தொகுப்புகளிலுள்ள சிறுகதைகளில் ஒன்றான *அழைப்பு* எனபதுவே இத்தொகுப்பின் பெயராக சூட்டப்பட்டுள்ளது. இத்தொகுப்பிற்கு அரவிந்தன் முன்னுரை எழுதியுள்ளார். அதில் அவர் கீழ்க்கண்டவாறு குறிப்பிடுகிறார்.

  

*சுந்தர ராமசாமி*யின் கதைகள் அடுத்த கட்டத்தின் தொடக்கப்புள்ளி மட்டுமல்ல, அவரது எழுத்து ஆளுமையின் 

```
பரிணாம வளர்ச்சியின் அழுத்தமான அடையாளமும் கூட.
   இந்த அடையாளம் அடுத்ததடுத்த கதைகளில் அழுத்தம் பெற்று வருவதைப் பார்க்க முடிகிறது. போதை, பல்லக்குத் தூக்கிகள்,
ரத்னாபாயின் ஆங்கிலம், பள்ளம், கொந்தளிப்பு, வழி, கோலம், எதிர்கொள்ளல், பட்டுவாடா, நெருக்கடி ஆகிய கதைகளில் 
இதைத் தெளிவாகப் பார்க்கமுடிகிறது.
```

தொகுப்பிலுள்ள சிறுகதைகள்
------------------------

* அழைப்பு
* போதை
* பல்லக்குத் தூக்கிகள்
* வாசனை
* அலைகள்
* ரத்னாபாயின் ஆங்கிலம்
* குரங்குகள்
* பள்ளம்
* கொந்தளிப்பு
* ஆத்மாராம் சோயித்ராம்
* மீறல்
* வழி
* கோலம்
* எதிர்கொள்ளல்
* காகங்கள்
* பட்டுவாடா
* நெருக்கடி

பின்னட்டைக் குறிப்புகள்
-----------------------

இப்புத்தகத்தின் பின்னட்டையில் காணப்படும் குறிப்புகள்:

```
 தனிப்பட்ட சில காரணங்களுக்காக 1970 முதல் 1977 வரை சுந்தர ராமசாமி எதுவும் எழுதாமல் இருந்திருக்கிறார்.
 'மோனத்துவம்' என்று சிலரால் வர்ணிக்கப்பட்ட இந்த இடைவெளிக்குப் பிறகு சு.ரா. எழுதிய கதைகள் முற்றிலும் புதிய தடத்தில் பயணிக்க ஆரம்பித்தன.
 இந்தக் காலகட்டத்தில் மொழி, உள்ளடக்கம், உத்தி, பார்வை ஆகியன சார்ந்து சு.ரா.வின் படைப்பாளுமையில் நிகழ்ந்த மாற்றத்தைப் பிரதிபலிக்கும்
கதைகள் இங்கு தொகுக்கப்பட்டுள்ளன.
```

வெளி இணைப்பு
------------

ரத்னாபாயின் ஆங்கிலம் பரணிடப்பட்டது 2013-08-31 at the வந்தவழி இயந்திரம்
**அபோதாபாத் துடுப்பாட்ட அரங்கம்** (*Abbottabad Cricket Stadium*) பாக்கித்தான் நாட்டின் கைபர் பக்துன்வா மாகாணத்தில் உள்ள அபோதாபாத் நகரில் அமைந்துள்ள ஒரு துடுப்பாட்ட விளையாட்டரங்கமாகும். இது பாக்கித்தான் கிரிக்கெட் வாரியத்தால் 2003 ஆம் ஆன்டில் நிறுவப்பட்டது. 2010 ஆம் ஆண்டு முதல் இது முதல் தர விளையாட்டரங்கமாகவும் அறிவிக்கப்பட்டது.

கைபர் பக்துன்வா துடுப்பாட்ட அணி மற்றும் கூட்டாட்சி நிர்வாகத்தில் உள்ள பழங்குடிப் பகுதிகள் அணி ஆகிய இரண்டிற்கும் முதல் தர மற்றும் பட்டியல் அ வகை போட்டிகளை நடத்தியது ,   பாக்கித்தான் தேசிய அணிக்கான பயிற்சி முகாம்கள் இங்கு நடைபெறுகின்றன. 2019 ஆம் ஆண்டு செப்டம்பர் மாதத்தில் பாக்கித்தான் துடுப்பாட்ட வாரியம் 2019-20 குவைத்-இ-ஆசாம் கோப்பை போட்டிகளை நடத்தும் விளையாட்டு அரங்குகளில் ஒன்றாக இதை அறிவித்தது.

அரங்கம்
-------

அரங்கம் 1,200 மீட்டர்கள் (4,000 அடி) உயரத்தில் மலைகளின் பின்னணியில் அமைந்துள்ளது..  இங்கு தனது முதல் வருகை குறித்து கருத்து தெரிவித்த வாசிம் அக்ரம், "அனேகமாக இது உலகின் மிக அழகான விளையாட்டரங்கமாக இருக்கலாம் என்றார். பாக்கித்தானில் இதுபோன்ற அரங்கங்கள் இருப்பது எனக்கு உண்மையிலேயே பெருமையாக இருக்கிறது. நான் உலகம் முழுவதும் பயணம் செய்துள்ளேன், நம் நாட்டில் இதுபோன்ற ஒரு இடத்தைப் பார்ப்பதில் மகிழ்ச்சி அடைகிறேன் என்று மேலும் அவர் தெரிவித்தார். "

பாக்கித்தான் துடுப்பாட்ட வாரியம் ஆர்வமின்மையை சுட்டிக்காட்டிய அபோதாபாத் துடுப்பாட்ட சங்கத் தலைவர் அமீர் நவாப், "பாக்கித்தான் துடுப்பாட்ட வாரியம் இங்கு முதலீடு செய்தால் இந்த அரங்கம் வெளியுலகின் கண்களைக் கவரும் என்றார். ஆனால் இதற்கு முதலீடு தேவை" என்றார். 

பன்னாட்டு துடுப்பாட்டக் கட்டுப்பாட்டு அமைப்பின் 2013 வெற்றியாளர் போட்டிக்கு முன்னதாக பாக்கித்தான் துடுப்பாட்ட அணிக்கான பயிற்சி முகாமுக்கான இடமாக இந்த அரங்கம் தேர்வு செய்யப்பட்டது, ஏனெனில் நிலைமைகள் இங்கிலாந்து மற்றும் வேல்சில் இருந்ததைப் போலவே இருந்தன.

போட்டிகள்
---------

2022 ஆம் ஆண்டு செப்டம்பர் மாத நிலவரப்படி, இந்த அரங்கத்தில் 53 முதல்தரப் போட்டிகள் விளையாடப்பட்டுள்ளன. இப்போட்டிகள் அனைத்தும் குவைத்-இ-ஆசாம் கோப்பை அல்லது குவைத்-இ-ஆசாம் கோப்பை சில்வர் லீக் போட்டிகளாகும்.  மேலும், 14 பட்டியல் அ போட்டிகளும் இங்கு விளையாடப்பட்டுள்ளன.

மேலும் பார்க்க
--------------

* பாக்கித்தான் துடுப்பாட்ட வாரியம்

மேற்கோள்கள்
-----------

1. ↑  "Abbottabad Cricket Stadium | Pakistan | Cricket Grounds | ESPNcricinfo.com". *ESPNcricinfo*. 2022-01-01 அன்று பார்க்கப்பட்டது.
2. 1 2  "Pakistan Cricket - 'our cricket' website". *Pakistan Cricket Board*. 2022-10-02 அன்று பார்க்கப்பட்டது.
3. 1 2  "Pakistan Cricket - 'our cricket' website". *Pakistan Cricket Board*. 2022-10-02 அன்று பார்க்கப்பட்டது.
4. ↑  "PCB releases Quaid-e-Azam Trophy 2019-20 schedule". *Pakistan Cricket Board*. 2 September 2019. 3 September 2019 அன்று பார்க்கப்பட்டது.
5. ↑  "Abbottabad Cricket Stadium - Sports Facility - Khilari". *www.khilari.com.pk* (ஆங்கிலம்). 2022-01-01 அன்று பார்க்கப்பட்டது.
6. ↑  Hussain, Fawad (2013-05-10). "Abbottabad stadium: low on the radar, high in potential". *The Express Tribune* (ஆங்கிலம்). 2022-01-01 அன்று பார்க்கப்பட்டது.
7. ↑  Hussain, Fawad (2013-05-05). "Abbottabad training camp: Hafeez not panicking over poor batting form". *The Express Tribune* (ஆங்கிலம்). 2022-01-01 அன்று பார்க்கப்பட்டது.

புற இணைப்புகள்
--------------

* 
* ESPNcricinfo இல் தரை விவரம்